Forslag til RÅDETS AFGØRELSE om Fællesskabets holdning til vedtagelsen af forretningsordenen for Den Blandede Veterinærkomité, der er oprettet ved aftalen mellem Det Europæiske Fællesskab og Det Schweiziske Forbund om handel med landbrugsprodukter

(forelagt af Kommissionen)

BEGRUNDELSE

Aftalen mellem Det Europæiske Fællesskab og Det Schweiziske Forbund om handel med landbrugsprodukter (herefter benævnt "landbrugsaftalen") trådte i kraft den 1. juni 2002. I artikel 19, stk. 1, i bilag 11 til landbrugsaftalen nedsættes en blandet komité for veterinærspørgsmål, som består af repræsentanter for parterne. Den skal behandle alle spørgsmål vedrørende dette bilag og dets gennemførelse og varetage alle de opgaver, som er fastsat i dette bilag.

Ifølge artikel 19, stk. 5, i bilag 11 til landbrugsaftalen skal Den Blandede Veterinærkomité selv fastlægge sin forretningsorden. Fællesskabet bør fastlægge den holdning, der skal indtages i Den Blandede Veterinærkomité med hensyn til forretningsordenens vedtagelse. Ifølge artikel 5, stk. 2, første afsnit, i afgørelse 2002/309/EF, Euratom, fastlægges Fællesskabets holdning af Rådet på forslag af Kommissionen.

Ifølge artikel 19, stk. 2, i bilag 11 til landbrugsaftalen har Den Blandede Veterinærkomité beføjelse til at træffe beslutning i de tilfælde, der er fastsat i dette bilag.

* * *

Udkastet til forretningsorden indeholder navnlig følgende: Udkastet til forretningsorden fastsætter navnlig et fælles formandskab, sekretariatsfunktionen, mødeindkaldelse, delegationernes sammensætning, udarbejdelse og vedtagelse af mødedagsorden og -protokol, vedtagelse af akter herunder skriftlig procedure, afholdelse af udgifter, tavshedspligt og arbejdet i de ved aftalen oprettede arbejdsgrupper.

Forslag til RÅDETS AFGØRELSE om Fællesskabets holdning til vedtagelsen af forretningsordenen for Den Blandede Veterinærkomité, der er oprettet ved aftalen mellem Det Europæiske Fællesskab og Det Schweiziske Forbund om handel med landbrugsprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund [1], særlig artikel 5, stk. 2, første afsnit,

[1] JO L 114 du 30.4.2002, p. 1.

under henvisning til forslag fra Kommissionen [2], og

[2] JO C du , p. .

ud fra følgende betragtninger:

(1) Aftalen mellem Det Europæiske Fællesskab og Det Schweiziske Forbund om handel med landbrugsprodukter (herefter benævnt "landbrugsaftalen") trådte i kraft den 1. juni 2002.

(2) I artikel 19, stk. 1, i bilag 11 til landbrugsaftalen nedsættes en blandet komité for veterinærspørgsmål, der skal behandle alle spørgsmål vedrørende dette bilag og dets gennemførelse og varetage alle de opgaver, som er fastsat i dette bilag.

(3) Ifølge artikel 19, stk. 5, i bilag 11 til landbrugsaftalen skal Den Blandede Veterinærkomité selv fastlægge sin forretningsorden.

(4) Fællesskabet bør fastlægge den holdning, der skal indtages i Den Blandede Veterinærkomité med hensyn til forretningsordenens vedtagelse -

TRUFFET FØLGENDE AFGØRELSE

Eneste artikel

Den holdning, som Fællesskabet skal indtage i Den Blandede Veterinærkomité, som blev nedsat ved artikel 19, stk. 1, i bilag 11 til aftalen mellem Det Europæiske Fællesskab og Det Schweiziske Forbund om handel med landbrugsprodukter, baseres på det udkast til afgørelse truffet af Den Blandede Komité, som er vedlagt denne beslutning.

Udfærdiget i Bruxelles, den

På Rådets vegne

Formand

BILAG

AFGØRELSE Nr. 1/2003 TRUFFET AF DEN BLANDEDE VETERINÆRKOMITÉ, DER ER NEDSAT I MEDFØR AF AFTALEN MELLEM DET EUROPÆISKE FÆLLESSKAB OG DET SCHWEIZISKE FORBUND OM HANDEL MED LANDBRUGSPRODUKTER

af

om vedtagelse af Den Blandede Komités forretningsorden

(.../.../...)

DEN BLANDEDE KOMITÉ HAR -

under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt "aftalen"), særlig artikel 19, stk. 5, i bilag 1, og

ud fra følgende betragtning:

Denne aftale trådte i kraft den 1. juni 2002 -

TRUFFET AFGØRELSE OM VEDTAGELSE AF FØLGENDE FORRETNINGSORDEN:

Artikel 1

Formandskab

Komitéens formandskab varetages i fællesskab af en repræsentant for Det Europæiske Fællesskab og en repræsentant for Den Blandede Komité (i det følgende benævnt "delegationslederne").

Artikel 2

Sekretariat

1. En repræsentant for Det Europæiske Fællesskab og en repræsentant for Den Blandede Komité varetager i fællesskab komitéens sekretariatsfunktion. Delegationslederne meddeler navn og data for den person, som varetager sekretariatsfunktionen for hver part.

2. Delegationslederne kan aftale, at sekretariatsfunktionen varetages på skift i bestemte perioder .

Artikel 3

Møder

1. Delegationslederne fastsætter i fællesskab mødedato og -sted.

2. Hvis en delegationsleder anmoder om afholdelse af et ekstraordinært møde, indkaldes dette senest 30 dage efter modtagelsen af anmodningen, medmindre der træffes anden beslutning.

3. Komitéens møder er ikke offentlige, medmindre der træffes anden beslutning.

Artikel 4

Delegationer

1. Før hvert møde orienterer delegationslederne sig om den planlagte sammensætning af deres delegationer.

2. Parterne udpeger delegationslederne, der uden for møderne er kontaktpersoner i alle spørgsmål vedrørende aftalen.

3. Komitéen kan indbyde personer, som ikke er medlemmer af delegationerne, til at deltage i møderne for at give oplysninger om bestemte spørgsmål.

Artikel 5

Korrespondance

Al korrespondance vedrørende bilag 11 til aftalen sendes til komitéens sekretariat. Dette viderebringer en kopi af al korrespondancen vedrørende bilag 11 til aftalen til delegationslederne samt den schweiziske mission ved Den Europæiske Union.

Artikel 6

Mødernes dagsorden

1. Sekretariatet udarbejder efter aftale med delegationslederne en foreløbig dagsorden for hvert møde. Den foreløbige dagsorden fremsendes til delegationslederne senest fem arbejdsdage inden mødet.

2. Den foreløbige dagsorden omfatter de emner, som sekretariatet senest femten dage inden mødet har modtaget anmodning om at få optaget på dagsordenen. Emnerne optages kun på dagsordenen, hvis den fornødne dokumentation er blevet fremsendt til sekretariatet inden udsendelsen af dagsordenen.

3. Dagsordenen vedtages i enighed af delegationslederne ved hvert mødes begyndelse. Et emne som ikke findes på den foreløbige dagsorden, kan optages på dagsordenen, hvis delegationslederne er enige herom.

4. Delegationslederne kan i enighed afkorte de i stk. 1 omhandlede frister for at tage hensyn til behovene i forbindelse med et specifikt tilfælde.

Artikel 7

Protokol

1. Sekretariatet udarbejder et udkast til protokol for hvert møde. Udkastet skal indeholde de vedtagne beslutninger, henstillinger og konklusioner. Udkastet til mødeprotokol forelægges komitéen til godkendelse. Når komitéen har vedtaget protokollen, undertegnes den af delegationslederne og af komitéens sekretariat. Hver af parterne beholder et originaleksemplar.

2. Udkastet til protokol skal være udarbejdet senest 10 arbejdsdage efter mødet og forelægges for komitéen til godkendelse efter den i artikel 9 omhandlede skriftlige procedure. Hvis denne procedure ikke fører til et resultat, vedtager komitéen protokollen på sit næste møde.

Artikel 8

Vedtagelse af akter

1. Komitéens beslutninger som defineret i artikel 19 i bilag 11 til landbrugsaftalen benævnes "beslutning" og efterfølges af et løbenummer, datoen for vedtagelsen og en angivelse af emnet.

2. Komitéens beslutninger undertegnes af delegationslederne.

3. Hver part kan beslutte at offentliggørelse enhver akt, som komitéen har vedtaget.

Artikel 9

Skriftlig procedure

1. Komitéens akter kan vedtages ved skriftlig procedure, når de to delegationsledere er enige herom.

2. Den part, der forslår brugen af den skriftlige procedure, forelægger udkastet til akt for den anden part. Den anden part svarer med angivelse af, hvorvidt den accepterer eller ikke accepterer udkastet til akt, hvorvidt den foreslår ændringer af udkastet, eller hvorvidt den anmoder om yderligere betænkningstid. Hvis udkastet vedtages, færdiggøres det efter artikel 8.

Artikel 10

Udgifter

Hver part afholder de udgifter, de påtager sig i forbindelse med deres deltagelse i komitéens møder.

Artikel 11

Tavshedspligt

Komitéens forhandlinger er omfattet af tavshedspligt.

Artikel 12

Arbejdsgrupper

Arbejdsgrupperne arbejder under komitéens myndighed, og de aflægger skriftlig rapport til denne efter hvert af deres møder. Rapporten fremsendes til komitéens sekretariat, der videresendes til delegationslederne. Rapporten kan indeholde henstillinger til komitéen.

Udfærdiget i ......, den

For Den Blandede Veterinærkomité

Delegationslederne